CELEX: 32020D0951
Language: fi
Date: 2020-06-26 00:00:00
Title: Neuvoston päätös (EU) 2020/951, annettu 26 päivänä kesäkuuta 2020, Euroopan unionin ja sen jäsenvaltioiden sekä Moldovan tasavallan välisen yhteistä ilmailualuetta koskevan sopimuksen tekemisestä unionin puolesta

3.7.2020   
               
               
                  FI
               
               
                  Euroopan unionin virallinen lehti
               
               
                  L 212/8
               
            
         NEUVOSTON PÄÄTÖS (EU) 2020/951,
         annettu 26 päivänä kesäkuuta 2020,
         Euroopan unionin ja sen jäsenvaltioiden sekä Moldovan tasavallan välisen yhteistä ilmailualuetta koskevan sopimuksen tekemisestä unionin puolesta
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 100 artiklan 2 kohdan yhdessä sen 218 artiklan 6 kohdan toisen alakohdan a alakohdan v alakohdan ja 218 artiklan 7 kohdan kanssa,
         ottaa huomioon Euroopan komission ehdotuksen,
         ottaa huomioon Euroopan parlamentin hyväksynnän (1),
         sekä katsoo seuraavaa:
         
                     (1)
                  
                  
                     Euroopan unionin ja sen jäsenvaltioiden sekä Moldovan tasavallan välinen yhteistä ilmailualuetta koskeva sopimus (2), jäljempänä ’sopimus’, allekirjoitettiin 26 päivänä kesäkuuta 2012 neuvoston ja neuvostossa kokoontuneiden jäsenvaltioiden hallitusten edustajien päätöksen 2012/639/EU (3) mukaisesti, sillä varauksella, että sopimuksen tekeminen saatetaan päätökseen.
                  
               
                     (2)
                  
                  
                     Sopimuksen ovat ratifioineet kaikki jäsenvaltiot lukuun ottamatta Kroatian tasavaltaa, joka liittyy sopimukseen vuoden 2012 liittymisasiakirjan mukaisesti. Pöytäkirja Euroopan unionin ja sen jäsenvaltioiden sekä Moldovan tasavallan välisen yhteistä ilmailualuetta koskevan sopimuksen muuttamisesta Kroatian Euroopan unioniin liittymisen huomioon ottamiseksi (4) allekirjoitettiin 22 päivänä heinäkuuta 2015 neuvoston päätöksen (EU) 2015/1389 (5) mukaisesti.
                  
               
                     (3)
                  
                  
                     Sopimus olisi hyväksyttävä unionin puolesta,
                  
               
                     (4)
                  
                  
                     Päätöksen 2012/639/EU 4 ja 5 artiklassa on säännöksiä päätöksenteosta ja edustuksesta useissa asioissa, joista sopimuksessa määrätään. Unionin tuomioistuimen 28 päivänä huhtikuuta 2015 asiassa C-28/12 (6), komissio v. neuvosto, antama tuomio huomioon ottaen näitä säännöksiä ei olisi enää sovellettava. Ottaen huomioon perussopimukset, kyseisissä asioissa ei tarvita uusia säännöksiä eikä päätöksen 2012/639/EU 6 artiklassa olevia komissiolle ilmoittamista koskevia säännöksiä tarvita enää. Päätöksen 2012/639/EU 4 artiklan 2–5 kohdan sekä 5 ja 6 artiklan soveltamisen olisi sen vuoksi päätyttävä tämän päätöksen voimaantulopäivänä,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Hyväksytään unionin puolesta Euroopan unionin ja sen jäsenvaltioiden sekä Moldovan tasavallan välinen yhteistä ilmailualuetta koskeva sopimus. (7)
            
         
         
            2 artikla
            Neuvoston puheenjohtaja tekee unionin puolesta sopimuksen 29 artiklan 1 kohdassa määrätyn ilmoituksen.
         
         
            3 artikla
            Unionin puolesta otettavan kannan sopimuksen 26 artiklan 7 kohdan a alakohdan mukaisiin sekakomitean päätöksiin, jotka koskevat unionin lainsäädännön sisällyttämistä sopimuksen liitteeseen III, mahdollisesti tarvittavin teknisin mukautuksin, esittää komissio sen jälkeen, kun se on toimittanut kannan neuvoston päätöksen mukaisesti neuvostolle tai sen valmisteluelimille kuulemista varten.
         
         
            4 artikla
            Päätöksen 2012/639/EU 4 artiklan 2–5 kohdan sekä 5 ja 6 artiklan soveltaminen päättyy tämän päätöksen voimaantulopäivänä.
         
         
            5 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 26 päivänä kesäkuuta 2020.
            
               
                  Neuvoston puolesta
               
               
                  Puheenjohtaja
               
               A. METELKO-ZGOMBIĆ
            
         
         
            (1)  Hyväksyntä annettu 17. kesäkuuta 2020 (ei vielä julkaistu virallisessa lehdessä).
         
            (2)  EUVL L 292, 20.10.2012, s. 3.
         
            (3)  Neuvoston ja neuvostossa kokoontuneiden jäsenvaltioiden hallitusten edustajien päätös 2012/639/EU, annettu 7 päivänä kesäkuuta 2012, Euroopan unionin ja sen jäsenvaltioiden sekä Moldovan tasavallan välisen yhteistä ilmailualuetta koskevan sopimuksen allekirjoittamisesta unionin puolesta ja sen väliaikaisesta soveltamisesta (EUVL L 292, 20.10.2012, s. 1).
         
            (4)  EUVL L 215, 14.8.2015, s. 3.
         
            (5)  Neuvoston päätös (EU) 2015/1389, annettu 7 päivänä toukokuuta 2015, Euroopan unionin ja sen jäsenvaltioiden sekä Moldovan tasavallan välisen yhteistä ilmailualuetta koskevan sopimuksen muuttamisesta Kroatian tasavallan Euroopan unioniin liittymisen huomioon ottamiseksi tehdyn pöytäkirjan allekirjoittamisesta unionin ja sen jäsenvaltioiden puolesta sekä sen väliaikaisesta soveltamisesta (EUVL L 215, 14.8.2015, s. 1).
         
            (6)  Unionin tuomioistuimen tuomio, annettu 28.4.2015, komissio v. neuvosto, C-28/12, ECLI:EU:C:2015:282.
         
            (7)  Sopimuksen teksti on julkaistu virallisessa lehdessä (EUVL L 292, 20.10.2012, s. 3) yhdessä sen allekirjoittamista koskevan päätöksen kanssa.